hotchpotch/miracl-hf-unified huggingface dataset:
ডঃ বি আর আম্বেদকর কলেজ
কল্যাণী বিশ্ববিদ্যালয়ের অন্তর্গত বেতাই ড. বি. আর. আম্বেদকর কলেজ নদীয়া জেলার বাংলাদেশ সীমান্তবর্তী গ্রাম বেতাই এ অবস্থিত। এই এলাকায় পূর্বে কোন কলেজ না থাকায় পঠন পাঠনে চরম অসুবিধা হত, এই সমস্যা দূর করতে স্থানীয় শিক্ষানুরাগী মানুষদের উদ্যোগে এবং রাজ্য সরকারের সহায়তায় এই কলেজ গড়ে ওঠে। প্রথমে এখানে একাদশ শ্রেণী থেকে স্নাতক পর্যন্ত পড়ানো হত, এখন শুধু মাত্র স্নাতক স্তর পর্যন্ত পড়ানো হয়। এছাড়াও কল্যাণী বিশ্ববিদ্যালয়ের দূরশিক্ষার স্নাতকোত্তর পাঠ্যক্রম ও পড়ানো হয়।
স্থানীয় ছাত্র ছাত্রীদের পঠন পাঠনের অসুবিধার কথা ভেবে হারানচন্দ্র বিশ্বাস সহ এলাকার কয়েক জন শিক্ষানুরাগী মানুষ এই কলেজ স্থাপনের জন্য মনোনিবেশ করেন। তাঁরা চাঁদা তুলে এবং অনুদান সংগ্রহ করে ১৯৭৩ সালে এই কলেজ গড়ে তোলেন। বেতাই ও সংলগ্ন এলাকার অধিকাংশ বাসিন্দা তপশিলী জাতি, উপজাতি এবং সংখ্যালঘু সম্প্রদায়ের অন্তর্গত। এখানকার অধিবাসীদের বিরাট অংশ দেশভাগ ও বাংলাদেশ মুক্তিযুদ্ধর পর আগত। বাসিন্দাদের উচ্চশিক্ষার্থে কোনো মহাবিদ্যালয় ছিলোনা। এই কলেজটি সেই অভাব পূর্ন করেছিল। যতদূর জানা যায় এই কলেজের প্রশাসনিক ভবনটি একটি কাছারি বাড়িতে গড়ে ওঠে। পরবর্তী সময়ে এলাকার মানুষের দানের জমিতে পশ্চিমবঙ্গ সরকারের আর্থিক সহায়তায় কলেজ বিল্ডিং গড়ে ওঠে। বর্তমান সময়ে কলেজ ভবনটি আয়তনে বর্ধিত ও সুন্দর হয়েছে। অন্যতম প্রতিষ্ঠাতা হারান চন্দ্রের স্মৃতিতে এই কলেজে একটি ভবন রয়েছে।
এই কলেজে পূর্বে একাদশ শ্রেণী থেকে স্নাতক পর্যন্ত পড়ানো হত। পরবর্তী সময়ে রাজ্য সরকার কলেজ থেকে উচ্চমাধ্যমিক পাঠ্যক্রম তুলে দেওয়ায় এখন শুধু মাত্র স্নাতক পাঠ্যক্রম পড়ানো হয়। এই কলেজ থেকে পাশ করা ছাত্র ছাত্রীদের কল্যাণী বিশ্ববিদ্যালয়ের শংশাপত্র দেওয়া হয়।
আগে এই কলেজে শুধুমাত্র কলা বিভাগ পড়ানো হত। বর্তমানে এখানে কলা বিভাগের সাথে বাণিজ্য ও বিজ্ঞান বিভাগ ও পড়ানো হয়।
এখানে অনার্স পাঠ্যক্রম এর সাথে পাশ কোর্সের ও পঠন পাঠন হয়।
অনার্স বিষয় গুলি হল-
এই কলেজ খেলাধুলায় যথেষ্ট পারদর্শিতার সাক্ষ্য বহন করে চলেছে। আন্ত-বিশ্ববিদ্যালয় ক্রীড়ায় ভালো ফলাফল এর নজির রয়েছে।
এই কলেজে বিভিন্ন অনুষ্ঠান হয়ে থাকে। বিভিন্ন মনীষিদের জন্ম ও মৃত্যু দিবস পালনের পাশাপাশি স্বাধীনতা দিবস, প্রজাতন্ত্র দিবস জাঁকজমক পূর্ণ ভাবে পালিত হয়। এই কলেজে বার্ষিক নবীন বরণ অনুষ্ঠান খুবই জনপ্রিয়তার সাথে পালিত হয়ে আসছে।
এছাড়া এই কলেজ আন্ত বিশ্ববিদ্যালয় যুব সংসদে অংশগ্রহণ করে থাকে।
এই কলেজে আগে প্রতি বছর ছাত্রসংসদের নির্বাচন হত। বর্তমানে রাজ্য সরকার সাময়িক সময় নির্বাচন বন্ধ রেখেছেন। এই কলেজের অন্যতম ছাত্র তাপস সাহা সর্বপ্রথম ছাত্র সংসদের সাধারণ সম্পাদক হন বর্তমানে তিনি পলাশীপাড়া বিধানসভা কেন্দ্রে জয়ী একজন বিধানসভা সদস্য।
হাকিম হাবিবুর রহমান
হাকিম হাবিবুর রহমান () (২৩ মার্চ ১৮৮১ - ২৩ ফেব্রুয়ারি ১৯৪৭) ছিলেন ব্রিটিশ ভারতে ঢাকার একজন ইউনানি চিকিৎসক, উর্দু লেখক, সাংবাদিক, রাজনীতিবিদ ও বিবরণীলেখক।
হাবিবুর রহমান নবাব স্যার খাজা সলিমুল্লাহর একজন ঘনিষ্ঠ সহযোগী ছিলেন। ঢাকার উপর রচিত তার দুইটি গ্রন্থ "আসুদগান-এ-ঢাকা" এবং "ঢাকা পাঁচাস বারাস পেহলে" ঢাকার উপর দুইটি মৌলিক তথ্য সমৃদ্ধ গ্রন্থ। তার পাণ্ডুলিপি, মুদ্রা, অস্ত্র এবং শিল্পকর্মের বিশাল সংগ্রহ ঢাকা বিশ্ববিদ্যালয় গ্রন্থাগারে "হাকিম হাবিবুর রহমান সংগ্রহ" নামে সংরক্ষিত রয়েছে। তার জন্মস্থান ছোট কাটরা মহল্লার নিকটস্থ হাকিম হাবিবুর রহমান লেন তার স্মরণে নামকরণ করা হয়েছে।
হাবিবুর রহমান ঢাকা মাদ্রাসা ও কানপুরের দারুল উলুম মাদ্রাসায় লেখাপড়া করেছেন। তিনি দীর্ঘ ১১ বছর যাবত কানপুর, লখনৌ, দিল্লি ও আগ্রায় "তিব" এবং "ইউনানি" চিকিৎসা নিয়ে পড়াশোনা করেছেন। ১৯০৪ সালে তিনি তার চিকিৎসক হিসেবে কাজ শুরু করেন। ইউনিনি চিকিৎসা ক্ষেত্রে তার অবদানের জন্য ব্রিটিশ সরকার ১৯৩৯ সালে তাকে "শিফাউল মুলক" খেতাব প্রদান করে।
পূর্ব বাংলায় হাকিম হাবিবুর রহমান খিলাফত আন্দোলনের অন্যতম প্রধান নেতা ছিলেন। ১৯২০ এবং ৩০ এর দশকে তিনি ঢাকার স্থানীয় পঞ্চায়েত প্রধান সর্দারদের সালিস ছিলেন। তিনি ১৯০৬ সালে উর্দু মাসিক পত্রিকা "আল মাশরিক" সম্পাদনা করতেন। খাজা আদিলের সাথে যৌথভাবে ১৯২৬ সালে তিনি উর্দু মাসিক পত্রিকা "জাদু" প্রকাশ করেন। ১৯৩০ সালে তিনি ঢাকার তিব্বিয়া হাবিবিয়া কলেজ স্থাপন করেন। ঢাকা জাদুঘরে তার সাধারণ সমর্থনের পাশাপাশি তিনি তার সংগ্রহের ২৩১টি পুরনো স্বর্ণ ও রৌপ্য মুদ্রা ১৯৩৬ সালে জাদুঘরে দান করেন।
তার প্রতিষ্ঠিত তিব্বিয়া হাবিবিয়া কলেজ বাংলাদেশের অন্যতম প্রাচীন মেডিকেল কলেজ এবং সবচেয়ে পুরনো ইউনানি মেডিকেল কলেজ। এই প্রতিষ্ঠান বাংলাদেশে ইউনানি চিকিৎসার পথিকৃৎ হিসেবে ভূমিকা পালন করেছে। এখানে পড়াশোনা করা চিকিৎসকরা ডিইউএমএস (ডিপ্লোমা ইন ইউনানি মেডিসিন এন্ড সার্জারি) উপাধি পেত। একে ঢাকা বিশ্ববিদ্যালয়ের অধীনে ইউনানি মেডিকেল কলেজে রূপান্তর করা হয় এবং বিইউএমএস (ব্যাচেলর ইন ইউনানি মেডিসিন এন্ড সার্জারি) ডিগ্রি প্রদান করা হয়।
হাবিবুর রহমান একজন উর্দু সাংবাদিক ও লেখক ছিলেন। তিনি আহসান ছদ্মনামে লিখতেন। "আসুদগান-এ-ঢাকা" এবং "ঢাকা পাঁচাস বারাস পেহলে" ছাড়াও তার অন্যান্য প্রধান রচনা হল "আল-ফারিক" (১৯০৪), সক্রেটিসের জীবনী "হায়াত-এ-সুকরাত" (১৯০৪), "তাজকিরাতুল ফুজালা" এবং "মাসাজিদ-এ-ঢাকা"। দীর্ঘ চল্লিশ বছর যাবত তিনি বঙ্গে লিখিত আরবি, ফারসি ও উর্দু বই সংগ্রহ করেছেন এবং "সুলাসা গুসালা" নামে একটি ক্যাটালগ প্রকাশ করেছেন। "ইনশায়ে শায়েকে" তিনি মীর্জা গালিব এবং ১৯ শতকে ঢাকার উর্দু কবি খাজা হায়দার জান শায়েকের মধ্যকার পত্রাবলী তিনি সঙ্কলন করেছেন। পূর্ববঙ্গ ও আসামে উর্দুর পৃষ্ঠপোষকতার জন্য তিনি "আঞ্জুমানে উর্দু" সংগঠন প্রতিষ্ঠা করেছেন। তিনি এই সংগঠনের প্রতিষ্ঠাতা সেক্রেটারি ছিলেন।
১৯৯৪ সালে তার স্মরণে হাকিম হাবিবুর রহমান ফাউন্ডেশন প্রতিষ্ঠিত হয়। হার্বা‌ল ও ইউনানি চিকিৎসার গবেষণা এবং পৃষ্ঠপোষকতার জন্য এটি স্থাপিত হয়। ১৯৯৬ সালে ভারতের হাকিম সৈয়দ জিল্লুর রহমানকে তার কৃতিত্বের জন্য পুরষ্কার প্রদান করা হয়।
২০১৬ গ্রীষ্মকালীন অলিম্পিকে ফিল্ড হকি
২০১৬ গ্রীষ্মকালীন অলিম্পিকে ফিল্ড হকি প্রতিযোগিতা ৬ থেকে ১৯ আগস্ট ২০১৬ তারিখে দেওদোরার অলিম্পিক হকি সেন্টারে অনুষ্ঠিত হবে। ২০১২ গ্রীষ্মকালীন অলিম্পিক থেকে এবারের ফিল্ড হকি প্রতিযোগিতার কিছু বিন্যাস ও অবকাঠামো পরিবর্তিত হয়েছে। ২৪টি দল (১২টি পুরুষ ও ১২টি মহিলা) এ প্রতিযোগিতায় প্রতিদ্বন্দ্বিতা করবে।
পুরুষদের প্রতিযোগিতার ম্যাচের সময়সূচি ২৭ এপ্রিল ২০১৬ তারিখে প্রকাশ করা হয়।
পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করে কিন্তু তা একটি পর্যাক্রমের পর। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির বেধেঁ দেওয়া নিয়ম অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৩০তম স্থানের মধ্যে থাকতে হবে অথবা ২০১৫ প্যান আমেরিকান গেমসে খারাপ কোন ফল ছাড়া ৬ষ্ঠ স্থান। কোয়ার্টার ফাইনালে ব্রাজিল যুক্তরাষ্ট্রকে প্লান্টি শ্যুট আউটে পরাজিত করে শীর্ষ চারে থেকে গেমস সমাপ্ত করে। অন্য ছয়টি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।
পাঁচটি মহাদেশের কনফেডারেশনের প্রতিটি মহাদেশীয় চ্যাম্পিয়নশিপ থেকে একটি করে দেশ স্বয়ংক্রিয়ভাবে প্রবেশ করে। স্বাগতিক দেশ হিসাবে ব্রাজিল স্বয়ংক্রিয়ভাবে যোগ্যতা অর্জন করতে পারেনি। স্বাগতিক দেশ হিসাবে নির্বাচিত হওয়ার জন্য আন্তর্জাতিক হকি ফেডারেশন ও আন্তর্জাতিক অলিম্পিক কমিটির সিদ্ধান্ত অনুযায়ী ব্রাজিলকে ২০১৪ সালের শেষের দিকে এফআইএইচ বিশ্ব র্যাঙ্কিংয়ে ৪০তম স্থানের মধ্যে থাকতে হবে অথবা কোন খারাপ ফল ছাড়া ৭ম স্থানের মধ্যে থেকে ২০১৫ প্যান আমেরিকান গেমস সমাপ্ত করতে হবে। কিন্তু তারা কোনটিও অর্জন করতে পারেনি। অন্য সাতটি দল ২০১৪-১৫ এফআইএইচ হকি ওয়ার্ল্ড লীগের সেমি ফাইনাল থেকে যোগ্যতা অর্জন করে।
প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।
Teams were divided into two groups of six nations, playing every team in their group once. Three points were awarded for a victory, one for a draw. The top four teams per group qualified for the quarter-finals.
প্রতিযোগিতা দুটি পর্বে অনুষ্ঠিত হবে; একটি গ্রুপ পর্ব এবং অপরটি নকআউট পর্ব।
Teams were divided into two groups of six nations, playing every team in their group once. Three points were awarded for a victory, one for a draw. The top four teams per group qualified for the quarter-finals.
আড়পাড়া মডেল সরকারি প্রাথমিক বিদ্যালয়, মাগুরা
আড়পাড়া মডেল সরকারি প্রাথমিক বিদ্যালয় (ইংরেজি: Arpara Model Government Primary School) এটি খুলনা বিভাগের সুপরিচিত ও মাগুরা জেলার প্রশিদ্ধ প্রাথমিক বিদ্যালয়।
বিদ্যালয়টি ঢাকা-মাগুরা-যশোর মহাসড়কের উত্তর-পশ্চিমে আড়পাড়া বাজার নামক স্থানে সবুজ গাছপালায় সমৃদ্ধ সুন্দর মনোরম পরিবেশে অবস্থিত।
বিদ্যালয়টি ১৯৪৫ সালে প্রতিষ্ঠিত হয়ে আড়পাড়া প্রাথমিক বিদ্যালয় নামে যাত্রা শুরু করে। পরবর্তীতে ১৯৭৩ সালে প্রতিষ্ঠানটিকে জাতীয়করণ করা হয়।১৯৯৫ সালে প্রতিষ্ঠানটিকে মডেল স্কুলের মর্যাদা প্রদান করে আড়পাড়া মডেল সরকারি প্রাথমিক বিদ্যালয় হিসেবে নামকরণ করা হয়।
বর্তমানে বিদ্যালয়টি একটি দ্বিতল ভবন এবং একটি একতলা ভবন ও একটি টিনসেড ভবন দিয়ে পাঠদান ও শিক্ষা কার্যক্রম পরিচালিত হচ্ছে।
বর্তমানে স্কুলে ছাত্র-ছাত্রী সংখ্যা প্রায় ৬১০ এবং শিক্ষক-শিক্ষিকার সংখ্যা ১৪।বিদ্যালয়টি প্রাথমিক শিক্ষা অধিদপ্তরের নিয়মানুযায়ী শিশু শ্রেণি থেকে পঞ্চম শ্রেণি পর্যন্ত শিক্ষা কার্যক্রম পরিচালিত হচ্ছে। বিদ্যালয়টিতে মোট ০৬টি শ্রেণিতে শাখা রয়েছে ১২টি।মোট শ্রেণিকক্ষ রয়েছে ১১টি।
খেলাধুলা বিশেষত বিতর্ক, ফুটবল, ক্রিকেট, ব্যাটমিন্টন ও ভলিবল ইত্যাদিতে খেলাধুলার জন্য বিদ্যালয়ে আলাআলা টিম রয়েছে।
এছাড়াও শিক্ষার্থীদের প্রাথমিক চিকিৎসা, কম্পিউটার ক্লাব, কাব স্কাউট ও সঙ্গীত ক্লাবে অংশ গ্রহণ করার ব্যবস্থা রয়েছে। প্রাথমিক শিক্ষা বিভাগ কর্তৃক আয়োজিত ২০১৪ সালের "বঙ্গবন্ধু গোল্ডকাপ ফুটবল" প্রতিযোগিতায় বিদ্যালয়টি উপজেলায় চ্যাম্পিয়ান এবং জেলা পর্যায়ে রানার্স আপ হওয়ার গৌরব অর্জন করে।
প্রাথমিক শিক্ষা সমাপনী পরীক্ষায় বিদ্যালয়টি বরাবরই ভালো ফলাফল করে আসছে।২০১৪ সালে পি.এস.সি পরীক্ষায় ১১ জন ছাত্র ট্যালেন্টপুল বৃত্তি ও ১৪ জন সাধারণ বৃত্তি লাভ করেছে।
২০১৫ সালের প্রাথমিক শিক্ষা পদক এর বাছাই কার্যক্রমে বিদ্যালয়টি উপজেলা , জেলা ও খুলনা বিভাগীয় পর্যায়ের শ্রেষ্ঠ প্রাথমিক বিদ্যালয়ের মর্যাদা অর্জন করেছে।
বাংলাদেশের বিদ্যালয়সমূহের তালিকা।
/আড়পাড়া মডেল সরকারি প্রাথমিক বিদ্যালয়
সার্ক সাহিত্য পুরস্কার
সার্ক সাহিত্য পুরস্কার সার্ক লেখক ও সাহিত্য প্রতিষ্ঠান (ফসওয়াল) কর্তৃক প্রবর্তিত বার্ষিক পুরস্কারবিশেষ। ২০০১ সাল থেকে অনিয়মিতভাবে এ পুরস্কার প্রদান করা হচ্ছে। শামসুর রাহমান, মহাশ্বেতা দেবী, জয়ন্ত মহাপাত্র, অভি সুবেদী, মার্ক টালি, সীতাকান্ত মহাপাত্র, উদয় প্রকাশ, সুমন পোখরেল এবং অভয় কে এ পুরস্কারের উল্লেখযোগ্য ব্যক্তিত্ব। তন্মধ্যে, নেপালী কবি, গীতিকার এবং অনুবাদক সুমন পোখরেল একমাত্র লেখক হিসেবে এ পুরস্কার দুইবার পেয়েছেন।
এছাড়াও দক্ষিণ এশিয়ার দেশসমূহের উদীয়মান কবি ও লেখকদের জন্য ফসওয়াল সার্ক তরুণ লেখক পুরস্কারের প্রবর্তন করেছে। তন্মধ্যে, খালিদা ফ্রোয়াগ, রুবানা হক, ভিভিমারি ভান্দারপুর্তেন, নন্দা তিন্ত সুই, মনু মঞ্জিল, নায়ারা রহমান উল্লেখযোগ্য।
২০১৬ গ্রীষ্মকালীন অলিম্পিকে ভারত
ভারত ২০১৬ সালের ৫ থেকে ২১ আগস্ট পর্যন্ত ব্রাজিলের রিও ডি জেনেরিওয়ে অনুষ্ঠিতব্য অলিম্পিক ক্রীড়া প্রতিযোগিতায় প্রতিদ্বন্দ্বিতা করবে। ভারতীয় ক্রীড়াবিদগন ১৯২০ সাল থেকে প্রতিটি গ্রীষ্মকালীন অলিম্পিকে প্রতিনিধিত্ব করে আসছে, যদিও প্যারিসে অনুষ্ঠিত ১৯০০ গ্রীষ্মকালীন অলিম্পিকে অভিষেক হয়েছিল।
তিনজন মহিলা ও একজন পুরুষ ভারতীয় তীরন্দাজ ২০১৬ গ্রীষ্মকালীন অলিম্পিকের খেলার যোগ্যতা অর্জন করেছে। তারা ডেনমার্কের কোপেনহেগেন অনুষ্ঠিত ২০১৫ ওয়ার্ল্ড আর্চারি চ্যাম্পিয়নশিপে পুরুষদের একক এবং মহিলাদের দলীয় রিকার্ভ ইভেন্টে শীর্ষ আট এ থাকায় এ যোগ্যতা অর্জন করে।
দৌড়বাজীতে ভারতের ২০ জন ক্রীড়াবিদ নির্বাচিত হয়েছে, প্রত্যেক ইভেন্টে সর্ব্বোচ ৩জন প্রতিদ্বন্দ্বিতা করতে পারবে।
৫ মে ২০১৬ সালের বিডব্লিউএফ বিশ্ব র্যাঙ্কিং অনুযায়ী ভারতের ৭জন ব্যাডমিন্টন খেলোয়াড় অলিম্পিক গেমসে খেলার যোগ্যতা অর্জন করে।
রিও অলিম্পিকে মুষ্টিযুদ্ধ প্রতিযোগিতার জন্য ভারতের তিনজন মুষ্টিযোদ্ধা যোগ্যতা অর্জন করেছে। প্রথম জন ২০১৬ এশিয়া ও ওশেনিয়া বাছাইপর্ব হতে নির্বাচিত হয়েছে এবং ২য় ও ৩য় জন আজারবাইজানের বাকুতে অনুষ্ঠিত ২০১৬ এআইবিএ ওয়ার্ল্ড অলিম্পিক যোগ্যতা নির্ধারণ প্রতিযোগিতা থেকে নির্বাচিত হয়েছে।
ভারতের পুরুষ ফিল্ড হকি দল দক্ষিণ কোরিয়ার ইনছন শহরে অনুষ্ঠিত ২০১৪ এশিয়ান গেমসে স্বর্ণ পদক জিতায় অলিম্পিকে জন্য যোগ্যতা অর্জন করে।
ভারতের মহিলা ফিল্ড হকি দল ২০১৪ - ১৫ এফআইএইচ মহিলা হকি বিশ্ব লীগ চ্যাম্পিয়নশিপের সেমিফাইনালে পঞ্চম স্থানে থাকায় অলিম্পিক গেমসের জন্য যোগ্যতা অর্জন করে। ভারতের নারীরা ৩৬ বছর পর পুনরায় অলিম্পিক হকিতে খেলার সুযোগ পায়।
রিও অলিম্পিক গেমসে ভারতের একজন পুরুষ ও একজন মহিলা ভারোত্তোলক যোগ্যতা অর্জন করেছে। ২০১৬ এশিয়ান ভারোত্তোলন চ্যাম্পিয়নশিপ শেষে শীর্ষ সাত (পুরুষ ) ও শীর্ষ ছয় (মহিলা ) এ থাকায় তারা সুযোগ পায়।
খাজা হায়দার জান শায়েক
খাজা হায়দার জান শায়েক (১৯শ শতক) ছিলেন ১৯ শতকে ঢাকার একজন ফারসি ও উর্দু কবি। উর্দু ভাষায় তার দিওয়ান সঙ্কলন রয়েছে।
খাজা হায়দার জান শায়েক ঢাকার নবাব পরিবারে জন্মগ্রহণ করেন। তার প্রকৃত নাম ফয়েজউদ্দিন। লেখালেখির ক্ষেত্রে তিনি শায়েক নাম ব্যবহার করতেন। তার পিতা খাজা খলিলউল্লাহ নবাব পরিবারের প্রভাবশালী সদস্য ছিলেন।
তিনি ফারসি ও উর্দু ভাষায় লেখালেখি করেছেন। তিনি দিল্লির কবি মীর্জা গালিবের শিষ্য ছিলেন। হাকিম হাবিবুর রহমান তার ও গালিবের মধ্যে আদানপ্রদান করা চিঠি নিয়ে "ইনসায়ে শায়েক" নামের সঙ্কলন প্রকাশ করেছিলেন। গালিব তাকে "তুতিয়ে বাঙ্গাল" বা "বাংলার তোতা" বলে সম্বোধন করেন।
আন্দ্রে সেলা
আন্দ্রে সেলা (জন্মঃ ফেব্রুয়ারী ১৯৬১) একজন রসায়নবিদ যিনি ইউনিভার্সিটি কলেজ লন্ডনের রসায়নের অধ্যাপক।
তিনি বিরল ক্ষারধাতু নিয়ে গবেষণা করেন। এছাড়া হাইড্রোজেন সংরক্ষণাগার, কার্বোনাইট্রাইড এবং ন্যানোটিউব সন্নিবেশ রসায়নের বেশ কয়েকটি গবেষণা গ্রুপের সাথে সহযোগিতায় রয়েছেন। তিনি কয়েকটি টিভি ডকুমেন্টারিতে সংযুক্ত আছেন, এর মধ্যে আছে ২০১০ এর বিবিসি ডকুমেন্টারি "রসায়ন: এক উদ্বায়ী ইতিহাস (Chemistry:A Volatile History);" যেটি ২০১০ এর ব্রিটিশ একাডেমী টেলিভিশন অ্যাওয়ার্ডের জন্য বিশেষ তথ্যচিত্র বিভাগে মনোনীত হয়েছিল।  ২০১৪তে বিবিসি রেডিও ৪ এ তিনি উপস্থাপন করেছিলেন "My Family and other Ibex" এবং "Urine Trouble: What's in our Water"। মেলভিন ব্রাগের In Our Time এ তিনি একজন অতিথি। এছাড়াও তিনি বিভিন্ন রেডিও প্রোগ্রামে অংশগ্রহণ করেন যাদের মধ্যে আছে Start The Week, Weekend, Newshour এবং Today Programme. তিনি বিবিসি ওয়ার্ল্ড সার্ভিসের সিরিজ "Elemental Economics" এর পরামর্শক ও কন্ট্রিবিউটর হিসেবে কাজ করছেন। এই সিরিজটি উপস্থাপনা করেন জাস্টিন রোলাট।
তিনি জন্মগ্রহণ করেছেন ইতালিতে, কিন্তু বেড়ে উঠেছেন যুক্তরাষ্ট্র এবং পূর্ব আফ্রিকায়।
তিনি ১৯৮৬-৯০ তে বেলিয়ল কলেজ, অক্সফোর্ড থেকে রসায়নে পিএইচডি ডিগ্রী সম্পন্ন করেন।
তিনি রয়েল সোসাইটি অব কেমিস্ট্রির "কেমিস্ট্রি ওয়ার্ল্ড" (Chemistry World) মাসিকীতে কলাম লিখে থাকেন। ক্লাসিক কিট (Classic Kit) নামে সে কলামে বৈজ্ঞানিক যন্ত্রপাতির চোখে রসায়নের ইতিহাস বর্ণনা করে থাকেন।
তিনি একাধারে স্কুলশিশু, প্রাপ্তবয়স্কদের জন্য বৈজ্ঞানিক পরীক্ষা নিরীক্ষা প্রদর্শনের জন্য সুপরিচিত।  তিনি রয়াল ইনস্টিটিউশান এর শিক্ষা কমিটি এবং চেলটেনহ্যাম সায়েন্স ফেস্টিভ্যালের বৈজ্ঞানিক উপদেষ্টা বোর্ডে আসীন রয়েছেন।
২০১৪ সালে তিনি বিজ্ঞানে তাঁর অসাধারণ কর্মযজ্ঞ এবং যোগাযোগের জন্য রয়েল সোসাইটি থেকে মাইকেল ফ্যারাডে পুরস্কার লাভ করেন।
তিনি SellaTheChemist নামে টুইটার একাউন্ট ব্যবহার করেন।
২০১৬ গ্রীষ্মকালীন অলিম্পিকে দৌড়বাজী
২০১৬ গ্রীষ্মকালীন অলিম্পিকের শেষ ১০ দিন, ১২ আগস্ট থেকে ২১ আগস্ট ২০১৬ পর্যন্ত অলিম্পিক স্টেডিয়ামে দৌড়বাজী প্রতিযোগিতা অনুষ্ঠিত হবে। ২০১৬ গেমসে দৌড়বাজীতে চারটি সুনির্দিষ্ট বিভাগে প্রতিদ্বন্দ্বিতা হবে: ট্র্যাক ও ফিল্ড বিভাগ, রোড রানিং বিভাগ, এবং রেসওয়াকিং বিভাগ।
টেবিলে, M বলতে "সকালে" এবং A বলতে "বিকালে" বোঝানো হয়েছে।
১৭ জুন ২০১৬ তারিখে ২০১৬ গ্রীষ্মকালীন অলিম্পিকে রাশিয়ার ক্রীড়াবিদদের নিষিদ্ধ করা হয়, যখন আইএএএফ তাদের সর্বসম্মতিক্রমে নিষিদ্ধ করেছিল। রুশ ডোপিং কেলেংকারীর কারণে তাদের এ সাজা প্রদান করা হয়েছে।
স্বাগতিক দেশ (ব্রাজিল)
আলিপুর, কপূরথলা
আলিপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৩ কিলোমিটার (৮.১ মাইল) দুরে অবস্থিত , যেটি আলিপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি .
ভারতের ২০১১ সালের জনগণনা অণুযায়ী,  আলিপুরে  মোট ঘরের সংখ্যা ১৭,  এবং জনসংখ্যা ছিল ১১০, যার মধ্যে ৫৭ জন পুরুষ এবং ৫৩ জন নারী।আলিপুরে সাক্ষরতার হার  ৭৪.৪৭%, প্রদেশ এর গড় ৭৫.৮৪% র চেয়ে কম। জনসংখ্যার  ৬ বছরের কম বয়সী শিশুদের সংখ্যা ১৬ , যা  আলিপুরের মোট জনসংখ্যার ১৪.৫৫%  এবং শিশু সন্তানের লিঙ্গ অণুপাত প্রায় ১৬৬৭ প্রদেশ এর গড় ৮৪৬ এর তুলনায় বেশী।
অলিম্পিক স্টেডিয়াম
অলিম্পিক স্টেডিয়াম বলতে সাধারণতঃ কোন অলিম্পিক গেমসের আসরের প্রধান স্টেডিয়ামকে চিহ্নিতকরণের জন্য প্রদেয় নামবিশেষ। অলিম্পিক স্টেডিয়ামে উদ্বোধনী ও সমাপনী অনুষ্ঠানের আয়োজন করা হয়ে থাকে। এ সকল স্টেডিয়ামের সবগুলো না হলেও অনেকগুলো স্টেডিয়ামেরই নামের শেষদিকে 'অলিম্পিক স্টেডিয়াম' শব্দদ্বয় উল্লেখ করা হয়। এছাড়াও স্বাগতিক দেশের অলিম্পিক গেমস আয়োজনকল্পে অলিম্পিক স্টেডিয়ামের নামকরণ 'বহুমুখী স্টেডিয়াম' হিসেবেও হতে পারে।
গ্রীষ্মকালীন অলিম্পিকের ক্ষেত্রে অ্যাথলেটিক্স প্রতিযোগিতাগুলো ঐতিহ্যগতভাবে অলিম্পিক স্টেডিয়ামেই অনুষ্ঠিত হয়ে আসছে। তবে এর ব্যতিক্রম হিসেবে ১৯০০ ও ২০১৬ সালের গ্রীষ্মকালীন অলিম্পিকসহ ২০১০ ও ২০১৮ সালের গ্রীষ্মকালীন যুব অলিম্পিক গেমসে ঘটেছে।
শুরুর দিককার শীতকালীন গেমসে প্রায়শঃই ফিগার স্কেটিংয়ে ব্যবহৃত মাঠগুলো প্রধান কেন্দ্রবিন্দুতে পরিণত হতো। ঐ মাঠগুলোকেই অলিম্পিক স্টেডিয়ামরূপে চিত্রিত করা হতো ও সচরাচর উদ্বোধনী এবং সমাপনী অনুষ্ঠানের আয়োজন করা হতো।
যে সকল শহরে একাধিকবার অলিম্পিক গেমসের আয়োজনের সুযোগ লাভ করেছে, ঐ সকল শহরের স্টেডিয়ামগুলোও একাধিকবার অলিম্পিক গেমস আয়োজন করতে পেরেছে।
লিজগার্ডসাকেনে শীতকালীন অলিম্পিক ও শীতকালীন যুব অলিম্পিক গেমসের (ওয়াইওজি) প্রধান স্টেডিয়াম ছিল। বার্গিসেলসাঞ্জ দুইবার শীতকালীন অলিম্পিক এবং একবার শীতকালীন ওয়াইওজি আয়োজনের প্রধান স্টেডিয়াম নির্বাচিত হবার সুযোগ পায়। দুইবার শীতকালীন অলিম্পিক গেমস আয়োজনে অলিম্পিয়াহল যৌথভাবে বার্গিসেলসাঞ্জের সাথে অলিম্পিক স্টেডিয়ামের ভূমিকা লাভ করতে পেলেও শীতকালীন ওয়াইওজিতে ঐ সুযোগ লাভ করতে পারেনি। একমাত্র স্টেডিয়ামরূপে লস এঞ্জেলেস মেমোরিয়াল কলিসিয়াম দুইটি গ্রীষ্মকালীন অলিম্পিকের প্রধান স্টেডিয়ামের মর্যাদা লাভ করতে পেরেছে। গ্রীষ্মকালীন অলিম্পিকের উদ্বোধনী আসরে প্যানাথিনাইকো স্ট্যাডিও প্রধান স্টেডিয়াম হিসেবে কেবলমাত্র ইন্টারকলেটেড গেমসের আসর বসেছিল। ২০২২ সালে বেইজিং জাতীয় স্টেডিয়ামও দুইবার অলিম্পিক ক্রীড়া আয়োজনের সুযোগ পাবে। পার্থক্য হিসেবে রয়েছে এতে গ্রীষ্মকালীন ও শীতকালীন অলিম্পিক অনুষ্ঠিত হবে।
সংখ্যাগত দিক দিয়ে প্যানাথিনাইকো স্ট্যাডিও এবং ভেলোড্রোম দ্য ভিন্সেনেস ধারাবাহিকভাবে দুইবার অলিম্পিক আয়োজন করেছে। ২০১২ সালে লন্ডন অলিম্পিক ওয়েম্বলি স্টেডিয়ামে অনুষ্ঠিত হয়নি, যদিও এখানে ১৯৪৮ সালের অলিম্পিক অনুষ্ঠিত হয়েছিল। এর পরিবর্তে স্ট্রাটফোর্ডে নির্মিত একটি নতুন স্টেডিয়ামে গেমসের আয়োজন করা হয়। তাস্বত্ত্বেও ওয়েম্বলিতে ২০১২ অলিম্পিকের ফুটবল ম্যাচ খেলার মাঠ হিসেবে ব্যবহার করা হয়।
২০১৬ গ্রীষ্মকালীন অলিম্পিকে জুডো
২০১৬ গ্রীষ্মকালীন অলিম্পিকের প্রথম দিকের ৭ দিন, ৬ আগস্ট থেকে ১২ আগস্ট ২০১৬ পর্যন্ত জুডো প্রতিযোগিতা বররা ডা টিজুকার বররা অলিম্পিক পার্কের কারিওকা অ্যারেনা-২ এ অনুষ্ঠিত হয়। এতে মহিলাদের ৭টি ও পুরুষদের ৭টি মোট ১৪টি ইভেন্টে ৩৮৬ জন প্রতিযোগী প্রতিদ্বন্দ্বিতা করে। জাপান ৩ টি স্বর্ণ পদকসহ মোট ১২টি পদক নিয়ে প্রথম স্থান এবং স্বাগতিক ব্রাজিল ১ টি স্বর্ণ সহ ৩ টি পদক নিয়ে ষষ্ঠ স্থান অর্জন করে।
২০১২ সালে বিন্যাস অনুযায়ী, ৩০ মে ২০১৬ সালে আন্তর্জাতিক জুডো ফেডারেশন কর্তৃক প্রস্তুতকৃত বিশ্ব র্যাঙ্কিং যোগ্যতা নির্ধারন করা হয়। এতে সর্বমোট ২৫২ ক্রীড়াবিদের মধ্যে শীর্ষ ২২জন পুরুষ ও শীর্ষ ১৪ জন মহিলা সরাসরি নির্বাচিত হয়েছে। তবে প্রত্যেক এনওসি একটি বিভাগে একের অধিক ক্রীড়াবিদ পাঠাতে পারবে না।
২০১৬ গ্রীষ্মকালীন অলিম্পিকে জুডো দুটি সেশনে অনুষ্ঠিত হবে। প্রথম সেশন (এলিমেশন ও কোয়ার্টার ফাইনাল) সকাল ব্রাজিলের স্থানীয় সময় ১০.০০ টা হতে ১৩.০০ টা পর্যন্ত চলবে, দ্বিতীয় সেশন (রেপেচেজ, সেমি ফাইনাল, ব্রোঞ্জ পদক ও স্বর্ণ পদক ম্যাচ) বিকাল ১৫.৩০ টা হতে ১৮.১০ পর্যন্ত চলবে।
পাঞ্জাব প্রদেশ (ব্রিটিশ ভারত)
পাঞ্জাব প্রদেশ ছিল ব্রিটিশ শাসিত ভারতের একটি অঞ্চল। পাঞ্জাব অঞ্চলের অধিকাংশ এলাকাই ১৮৪৯ সালে ইস্ট ইন্ডিয়া কোম্পানির আওতাভুক্ত ছিল এবং এটি ছিলো ব্রিটিশদের নিয়ন্ত্রণে আসা ভারতীয় উপমহাদেশের সর্বশেষ এলাকাগুলোর একটি। এটি দিল্লি, জলন্ধর, লাহোর, মুলতান ও রাওয়ালপিন্ডি - এই পাঁচটি প্রশাসনিক বিভাগ এবং কয়েকটি দেশীয় রাজ্যের সমন্বয়ে গঠিত ছিল।
ভারত বিভাগের ফলে এই প্রদেশটি পূর্ব পাঞ্জাব ও পশ্চিম পাঞ্জাব নামে বিভক্ত হয়ে যথাক্রমে ভারত ও পাকিস্তানে একীভূত হয়।
পাঁচটি নদী দ্বারা বিধৌত হওয়ায় 'পাঞ্জাব' নামের উদ্ভব হয়েছে; ফার্সি শব্দ "পাঞ্জ" (হিন্দিতে 'পাঁঞ্চ) (পাঁচ) এবং "আব" (পানি) থেকে এই নামকরণ করা হয়েছে। এই পাঁচটি নদী হলো ঝিলাম, চেনাব, রাভি, বিপাশা এবং শতদ্রু। এসব নদী সিন্ধু নদের শাখা।
ভৌগোলিক দিক থেকে এই রাজ্যটি একটি ত্রিকোণ আকারের অঞ্চল ছিল, যার ত্রিভুজাকারের দুই দিক গঠন করেছে সিন্ধু নদ এবং তার উপনদী শতদ্রু, তাদের সঙ্গমস্থল অবধি, উত্তরে ঐ দুটি নদীর মধ্যবর্তী নিম্নতর হিমালয় পর্বতশ্রেণীতে গঠিত হয়েছে ত্রিভুজেের ভূমি, তাছাড়া ব্রিটিশ শাসনের অধীনে গঠিত অঞ্চলটিতে,এই সীমার বাইরেও একটি বৃহৎ নালীর ন্যায় লম্বা অংশ অন্তর্ভুক্ত আছে। উত্তরসীমা বরাবর হিমালয় পর্বতমালা এটিকে কাশ্মীর ও তিব্বত থেকে আলাদা করেছে। পশ্চিমে এটি সিন্ধু নদের দ্বারা উত্তর-পশ্চিম সীমান্ত প্রদেশেের থেকে পৃথক হয়েছে, যতক্ষণ না তা দেরা গাজি খান জেলার সীমানা পৌঁছেছে, যেটি সুলাইমান বিন্যাস দ্বারা বেলুচিস্তান থেকে পৃথক হয়েছে।
হাওরাঘাট
হাওরাঘাট (IPA: ˈhɑʊrəˌgɑːt) (Eng:Howraghat)  উত্তর-পূর্ব ভারতের আসাম রাজ্যের কার্বি আংলং জেলার একটি শহর যা প্রধানত কার্বি, দিমাসা, বোড়ো, আহম ইত্যাদি আদিবাসী সম্প্রদায়ের  বাসস্থান।
"হাওরাঘাট" নামটি দুটি কার্বি শব্দ 'হাওর'(অঞ্চল) এবং 'কেহাট'(অতিক্রম বা পার করার ) থেকে এসেছে। সুতরাং এর অর্থ "অতিক্রম করার অঞ্চল "। মূলত নদী  দিয়ে পার হওয়া অঞ্চল (বর্তমান)।কিন্তু উচ্চারণ বিকৃতির কারণে "হাওড়া-ঘাট '-এ পরিবর্তিত হয়।
২০০১ সনের ভারতীয় আদমশুমারী অনুসারে, হাওরাঘাটের মোট জনসংখ্যা ৪৬৫৯ জন৷ এর ৫৮% পুরুষ এবং ৪২% মহিলা৷মোট জনসংখ্যার ১১% ছয় বছরের অনুৰ্ৰ৷
হাওরাঘাটের  গড় সাক্ষরতা হার ৮০%৷ এরমধ্যে পুরুষ এবং  মহিলার গড় সাক্ষরতা হার পৃথকভাবে ক্ৰমান্বয়ে ৮৫% এবং ৭৩%৷হাওরাঘাট স্বায়ত্বশাসিত জেলা (লোকসভা কেন্দ্র) এর একটি অংশ।
মৌলভি তমিজউদ্দিন খান
মৌলভি তমিজউদ্দিন খান বা এম. টি. খান (১৮৮৯ - ১৯ আগস্ট ১৯৬৩), ছিলেন ব্রিটিশ ভারতের বহুল পরিচিত একজন বাঙালি রাজনীতিবিদ। অবিভক্ত বাংলায় তিনি মন্ত্রী হিসেবে দায়িত্বপালন করেছেন। তিনি ১৯৪৮ থেকে ১৯৫৪ সাল পর্যন্ত পাকিস্তান গণপরিষদ এবং ১৯৬২ থেকে ১৯৬৩ সাল পর্যন্ত পাকিস্তান জাতীয় পরিষদের স্পিকার ছিলেন। ১৯৪৯ সালে তিনি মূলনীতি কমিটির সদস্য ছিলেন।
গভর্নর জেনারেল মালিক গোলাম মুহাম্মদ ১৯৫৪ সালে গণপরিষদ বাতিল করার পর তমিজউদ্দিন খান পদক্ষেপ নেন। তিনি আদালতে এই সিদ্ধান্তকে চ্যালেঞ্জ করে আইনজীবী মনজুরে আলমের মাধ্যমে ১৯৫৪ সালের ৭ নভেম্বর সকালে মামলা করেন। মামলায় তিনি জয়ী হলেও আপিলের পর ফেডারেল আদালত গভর্নর জেনারেলের আদেশ বহাল রাখে।
তমিজউদ্দিন খান ১৮৮৯ সালে বেঙ্গল প্রেসিডেন্সির ফরিদপুরে (বর্তমান রাজবাড়ি) জন্মগ্রহণ করেন। ১৯১৩ সালে তিনি ইংরেজিতে এম. এ. ডিগ্রি লাভ করেন। ১৯১৫ সালে আইন পাস করার পর তিনি ফরিদপুরে আইনজীবী হিসেবে কর্মজীবন শুরু করেন।
আইনপেশার পাশাপাশি তিনি রাজনীতিতেও অংশ নেন। তিনি প্রথমে কংগ্রেস ও পরে মুসলিম লীগে যোগ দেন। তিনি আঞ্জুমানে ইসলামিয়ার সম্পাদক ছিলেন। খিলাফত ও অসহযোগ আন্দোলনে তিনি অংশগ্রহণের কারনে তাকে কারারুদ্ধ করা হয়েছিল। ১৯২০ সাল থেকে ব্রিটিশ সরকার ভোটাধিকার সম্প্রসারণ শুরু করলে তিনি গুরুত্বপূর্ণ ব্যক্তিত্ব হয়ে উঠেন। ১৯২৬ সালে কংগ্রেসপন্থি মুসলিম জমিদারকে পরাজিত করে তিনি বঙ্গীয় আইন পরিষদের সদস্য নির্বাচিত হন।
১৯৩৭ সালের নির্বাচনে তমিজউদ্দিন আহমেদ তার প্রতিদ্বন্দ্বী কংগ্রেসের হুমায়ুন কবিরকে পরাজিত করেন। এ কে ফজলুল হকের প্রজাপার্টি‌ ও মুসলিম লীগের জোট সরকার তাকে গ্রহণ না করায় তিনি স্বাধীন প্রজা সমিতি প্রতিষ্ঠা করেন এবং আইন পরিষদের কংগ্রেস নেতা শরৎ বসুর সাথে আলাপ শুরু করেন। ১৯৩৮ সালের জুনে "বেঙ্গল টেনেন্সি এমেন্ডমেন্ট বিল" কেন্দ্র করে কংগ্রেস হক মন্ত্রিসভাকে নিয়ে অনাস্থা প্রস্তাব দিলে তমিজউদ্দিন খান তা সমর্থন করেন। তবে প্রস্তাবটি ব্যর্থ হয়। এরপর শেরে বাংলা তাকে মন্ত্রীসভায় ঔষধ ও জনস্বাস্থ্য দপ্তরের দায়িত্ব দেন। পরে তাকে কৃষি ও শিল্প দপ্তরের দায়িত্ব দেয়া হয়।
১৯৪১ সালে প্রজাপার্টি‌ ও মুসলিম লীগের মধ্যে ফাটল দেখা দেয়ার পর শামাপ্রসাদ মুখোপাধ্যায়ের সাথে ফজলুল হক দ্বিতীয় জোট সরকার গঠন করেন। এসময় অন্যান্য মুসলিম লীগ সদস্যদের সাথে তমিজউদ্দিন খান আইন পরিষদে বিরোধী দলে যোগ দেন। পরবর্তীতে নাজিমউদ্দিনের নেতৃত্বে গঠিত নতুন জোট সরকারে তমিজউদ্দিন শিক্ষামন্ত্রী হন। ১৯৪৫ সালে আইন পরিষদ ভেঙে যায়।
তমিজউদ্দিন খান পাকিস্তান আন্দোলনের সমর্থক ছিলেন। ১৯৪৫ সালে ঢাকা ময়মনসিংহ নির্বাচনী এলাকা থেকে তিনি টাঙ্গাইলের আবদুল হালিম গজনভিকে পরাজিত করে কেন্দ্রীয় আইন পরিষদের সদস্য নির্বাচিত হন। পাকিস্তান প্রতিষ্ঠার পর তিনি পাকিস্তান গণপরিষদের সদস্য হন। পরে তিনি পরিষদের ডেপুটি স্পিকার নির্বাচিত হন। এসময় স্পিকার ছিলেন মুহাম্মদ আলি জিন্নাহ। ১৯৪৮ সালে জিন্নাহর মৃত্যুর পর তিনি স্পিকার হন। সংবিধান রচনার জন্য তার অব্যাহত প্রচেষ্টা ছিল।
১৯৫৪ সালে গভর্নর জেনারেল মালিক গোলাম মুহাম্মদ গণপরিষদ ভেঙে দিলে তমিজউদ্দিন খান সিন্ধু আদালতে "তমিজউদ্দিন খান বনাম ফেডারেশন অব পাকিস্তান" নামক মামলে করে। মামলায় তিনি জয়ী হন। তবে সরকারপক্ষ আপিল করার পর ফেডারেল আদালত রাষ্ট্রীয় প্রয়োজনে সিন্ধু আদালতের রায় বাতিল করে গভর্নর জেনারেলের আদেশ বহাল রাখে।
১৯৬২ সালে তমিজউদ্দিন খান পুনরায় জাতীয় পরিষদের সদস্য ও স্পিকার হন। আমৃত্যু তিনি এই পদে বহাল ছিলেন।
মৌলভি তমিজউদ্দিন খান ১৯৬৩ সালের ১৯ আগস্ট ইন্তেকাল করেন।
পাঞ্জাবী চলচ্চিত্র (ভারত)
পাঞ্জাবী চলচ্চিত্র (), সাধারণভাবে যা "পলিউড" (Pollywood) নামে পরিচিত হলো ভারত ও পাকিস্তানের পাঞ্জাব রাজ্যের পাঞ্জাবী ভাষায় নির্মিত চলচ্চিত্র শিল্প। যদিও বিংশ শতাব্দীর পাঞ্জাবী সিনেমায় পাকিস্তানভিত্তিক পাঞ্জাবী চলচ্চিত্রের বড় প্রভাব ছিল, কিন্তু একবিংশ শতকের পাঞ্জাবী সিনেমা ভারতীয় প্রভাবে এর গৌরবের কারণে ভারতীয় পাঞ্জাবী চলচ্চিত্রের সমার্থক হয়ে উঠেছে।
প্রথম পাঞ্জাবি চলচ্চিত্র কোলকাতায় নির্মিত হয় এবং তদনীন্তন ব্রিটিশ ভারতের পাঞ্জাব প্রদেশের প্রাদেশিক রাজধানী লাহোরে মুক্তি পায়।
২০০৯ সালে ৯০০ হতে ১,০০০টি পাঞ্জাবি চলচ্চিত্র মুক্তি পেয়েছে। প্রতি বছর গড়ে মুক্তিপ্রাপ্ত চলচ্চিত্রের সংখ্যা ছিলো '৭০এর দশকে নয়টি, ৮০'তে আট এবং ৯০'এ ছয়। ১৯৯৫ সালে মুক্তিপ্রাপ্ত ছায়াছবির সংখ্যা ছিল ১১; এটা ১৯৯৬ সালে সাত নেমে আসে এবং ১৯৯৭ সালে মাত্র পাঁচটি মুক্তি দানের মাধ্যমে তলানিতে ঠেকে। ২০০০ সালের পর থেকে বড় বাজেট, স্থানীয় তারকা এবং পাঞ্জাব বংশোদ্ভূত বলিউডের তারকাদের কারণে পাঞ্জাবী চলচ্চিত্র প্রতি বছর অধিক হারে প্রদর্শিত হচ্ছে ও মুক্তি পাচ্ছে ।
খানগাহ, কপূরথলা
খানগাহ , ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৬ কিলোমিটার (৩.৭ মাইল) দুরে অবস্থিত, যেটি খানগাহ জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয়, যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী, খানগাহে  মোট ঘরের সংখ্যা ৯৬ এবং জনসংখ্যা  ৫০১, যার মধ্যে ২৫৩ জন পুরুষ এবং ২৪৮ জন নারী। খানগাহর সাক্ষরতার হার ৭৭.৫৩%,পাঞ্জাব প্রদেশের গড় ৭৫.৮৪% র চেয়ে বেশী। জনসংখ্যার ৬ বছরের কম বয়সী শিশুদের সংখ্যা ৫৬, যা খানগাহর মোট জনসংখ্যার ১১.১৮% এবং শিশু সন্তানের লিঙ্গ অনুপাত প্রায় ৯৩১, পাঞ্জাব প্রদেশের গড় ৮৪৬ এর তুলনায় বেশী
পাঞ্জাবী বস্ত্রাদি
পাঞ্জাবী বস্ত্রাদি বলতে মূলতঃ পাঞ্জাব অঞ্চলের অধিবাসীদের ঐতিহ্যবাহী পরিধেয় পোষাকাদিকে নির্দেশ করা হয়। প্রাচীন পাঞ্জাব অঞ্চলের মানুষ সুতীর পোশাক পরতেন। নারী-পুরুষ উভয়ের উর্ধাংশের বস্ত্রই হাঁটু পর্যন্ত দীর্ঘ ছিলো। একটি স্কার্ফ নেয়া হতো যেটি বাম কাঁধে উপর হতে ডান দিকের নিচে আসতো। অপর একটি আলগা কাপড় খন্ড কাঁধ হতে হাঁটু পর্যন্ত ঝুলে থাকতো। নারী-পুরুষ উভয়েই কোমরের উপর ধুতি পরতেন। আধুনিক পাঞ্জাবী পোষাকে এই সাজ-সরঞ্জাম অপরিবর্তিত রয়েছে; কিন্তু দীর্ঘ ইতিহাসে এতে আরো অন্যান্য কিছু উপাদান যুক্ত হয়েছে।
পাঞ্জাব অঞ্চলে উনবিংশ ও বিংশ শতাব্দীতে সুতি বস্ত্র শিল্প একটি বিকাশমান শিল্প ছিল যখন বিভিন্ন ধরনের লুঙ্গি, খিস, দাতাহি, চাদর, শার্টের কাপড়, পর্দা, সুষি, দুরিস, গামছা ইত্যাদি তুলার তৈরি কাপড় হোসিয়ারপুর, গুরুদাসপুর, পেশোয়ার, লাহোর, মুলতান, অমৃতসর, লুধিয়ানা, জং, শাহপুর, জলন্ধর, দিল্লি, গুরগাঁও, রোহতক, কার্নাল, রেওয়ারী, পানিপথ ইত্যাদি স্থানে উত্পাদিত হতো। এই বস্ত্র শিল্প পাঞ্জাবকে পোশাকের ক্ষেত্রে ঐশ্বর্যশালী করে তোলে যা তার সমৃদ্ধ এবং স্পন্দনশীল সংস্কৃতির প্রদর্শন হিসাবে পরিগণিত হয়। বিভিন্ন ধরনের পাঞ্জাবী উৎসব, স্থানীয় ঘটনা এবং অনুষ্ঠান উপর ভিত্তি করে বিভিন্ন ধরণের পোষাক পরিধান করা হয়।
এছাড়াও বিভিন্ন ঐতিহ্যগত পোষাকের সাথে বিশেষ ধরনের অলঙ্কারও সাধারণত পরা হয়।
ইবনে আবদুল বার
ইউসুফ ইবনে আবদুল্লাহ ইবনে মুহাম্মদ ইবনে আবদুল বার, আবু উমার আল-নামারী আল-আন্দালুসি আল-কুরতুবি আল-মালিকি, (সাধারণভাবে ইবনে আবদুল বার (আরবীঃ ابن عبدالبر‎‎) নামে পরিচিত) একাদশ শতাব্দীর লিসবনের বিখ্যাত মুসলিম পণ্ডিত ও বিচারক ছিলেন। ১০৭১ সালের ২ ডিসেম্বর ৯৩ বৎসর বয়সে তাঁর মৃত্যু হয়।
ইবনে আবদুল বার ৯৭৮ খ্রিস্টাব্দে জন্মগ্রহণ করেন এবং ১০৭১ খ্রিস্টাব্দে আল-আন্দালুসের জাটিভা-তে মৃত্যুবরণ করেন।
তিনি প্রথমে মুসলিম আইনের জাহিরিয়া মাজহাবের অনুসারী ছিলেন। পরে মালিকি আইন সম্পর্কে পড়েন যা উমাইয়া খিলাফাত দ্বারা স্বীকৃত আইন ছিল। তিনি মালিকি আইনশাস্ত্রের বিশেষজ্ঞ ছিলেন। এছাড়া তিনি উমাইয়া খিলাফতের একজন গুরুত্বপূর্ণ কাজী ছিলেন। তিনি তাঁর পাণ্ডিত্যের প্রমাণ তাঁর রচিত বহুসংখ্যক গ্রন্থে রেখে গেছেন। তিনি তৎকালীন সময়ের অন্যতম শ্রেষ্ঠ আইনবিদ ছিলেন।
তাঁর রচিত গ্রন্থসমূহ নিম্নরুপঃ
খুসরোপুর
খুসরোপুর , ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৮ কিলোমিটার (১১ মাইল) দুরে অবস্থিত, যেটি খুসরোপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয়, যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী,খুসরোপুরে মোট ঘরের সংখ্যা ১৬৯ এবং জনসংখ্যা ৮৮৪ জন, যার মধ্যে ৪৭৯ জন পুরুষ এবং ৪০৫ জন নারী। খুসরোপুরের সাক্ষরতার হার ৭৪.৪৩%, পাঞ্জাব প্রদেশের গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৯৪, যা খুসরোপুরের মোট জনসংখ্যার ১০.৬৩% এবং শিশু সন্তানের লিঙ্গ অনুপাত প্রায় ৭০৯, পাঞ্জাব প্রদেশের গড় ৮৪৬ এর তুলনায় কম
২০১৬ গ্রীষ্মকালীন অলিম্পিকে ভারোত্তোলন
২০১৬ গ্রীষ্মকালীন অলিম্পিকে ভারোত্তোলন প্রতিযোগিতা ৬ আগস্ট থেকে ১৬ আগস্ট পর্যন্ত রিওসেন্ট্রোর প্যাভিলিয়ন ২ এ অনুষ্ঠিত হয়। এবারের গেমসে ১৫টি আলাদা আলাদা বিভাগে ২৬০ জন (১৫৬ জন পুরুষ ও ১০৪ জন নারী) ক্রীড়াবিদ প্রতিদ্বন্দ্বিতা করে। বুলগেরিয়া এবং রাশিয়া তাদের বিভিন্ন কেলেংকারীর জন্য প্রতিযোগিতায় নিষিদ্ধঘোষিত হয়েছে। এতে চীন ৫টি স্বর্ণ পদক ও ২টি রৌপ্য পদকসহ মোট ৭টি পদক নিয়ে শীর্ষ স্থান দখল করে।
নিম্নলিখিত বিভাগসমূহে ১৫ সেট পদক প্রদান করা হবে :
২০১৬ গ্রীষ্মকালীন অলিম্পিকে ভারোত্তোলন প্রতিযোগিতা প্রতিদিন তিনটি সেশনে অনুষ্ঠিত হবে :
২০১২ সালের বিন্যাস অনুযায়ী, এবারের অলিম্পিক গেমসের জন্য ২৬০ জন ভারোত্তোলক যোগ্যতা অর্জন করেছে। একটি দেশ সর্বোচ্চ ১০ জন (৬ জন পুরুষ ও ৪ জন মহিলা) খেলোয়াড় পাঠাতে পারে। ব্রাজিলের তিনজন পুরুষ ও দুইজন মহিলা ক্রীড়াবিদ নির্বাচিত হয়েছে। বাকি স্থানে ২০১৪ বিশ্ব চ্যাম্পিয়নশিপ ও ২০১৫ - ২০১৬ মহাদেশীয় চ্যাম্পিয়নশিপ থেকে নির্বাচিত হয়েছে।
২০১৬ গ্রীষ্মকালীন অলিম্পিকে মুষ্টিযুদ্ধ
২০১৬ গ্রীষ্মকালীন অলিম্পিকে মুষ্টিযুদ্ধ প্রতিযোগিতা ৬ আগস্ট থেকে ২১ আগস্ট রিও ডি জেনেরিওর রিওসেন্ট্রো প্যাভিলিয়ন ৬-এ অনুষ্ঠিত হয়। এবারে উজবেকিস্তান ৩টি স্বর্ণ পদকসহ ৭টি পদক নিয়ে শীর্ষ স্থান দখল করে। এছাড়া স্বাগতিক ব্রাজিল ১টি স্বর্ণ পদক অর্জন করেছে।
প্রত্যেক জাতীয় অলিম্পিক কমিটি মুষ্টিযুদ্ধের প্রত্যেক বিভাগে অনধিক ১জন করে প্রতিযোগীর নির্বাচন করতে পারে। আয়োজক দেশ ব্রাজিলের জন্য ছয়টি (পাচঁটি পুরুষদের ও একটি মহিলাদের) স্থান সংরক্ষিত, যখন বাকি স্থানগুলি ট্রাইপার্টাইট ইনভিটেশন কমিশনকে দেওয়া হয়। কারণ এআইবিএ অপেশাদার মুষ্টিযোদ্ধারা অলিম্পিকে প্রথমবারের মত প্রতিযোগিতা করার যোগ্য হয়। সর্বমোট ৩৭টি স্থান তাদের জন্য সংরক্ষিত হয় এবং এভাবে বিভাজিত: প্রত্যেক বিভাগে দুইজন করে ২০ জন এআইবিএ প্রো বক্সিং সিরিজ থেকে নির্বাচিত হয় এবং অপর ১৭ জন ওয়ার্ল্ড সিরিজ অব বক্সিং থেকে নির্বাচিত হয়। প্রতিটি মহাদেশের জন্য একটি করে কোটা ছিল, যা অপেশাদার ও সেমি প্রো লীগ এই দুই প্রতিযোগিতা থেকে পুরন করা হয়েছে।
স্বাগতিক দেশ (ব্রাজিল)
বিহারী লাল শিকদার মহাবিদ্যালয়
বিহারী লাল শিকদার মহাবিদ্যালয় বাংলাদেশের মাগুরা জেলার একটি উচ্চ শিক্ষা প্রতিষ্ঠান এবং জাতীয় বিশ্ববিদ্যালয়ের অন্তর্ভূক্ত একটি ডিগ্রী কলেজ।
জেলা শহর থেকে প্রায় ৫০ কিলোমিটার দূরে কলেজটি মাগুরা জেলার শালিখা থানার আড়পাড়া - কালীগঞ্জ সড়কের পার্শ্বে সিংড়া বাজার নামক স্থানে ছায়া ঢাকা সবুজ গাছপালায় সমৃদ্ধ শান্ত নিরিবিলি পরিবেশে অবস্থিত।
মহাবিদ্যালয়টি মাগুরা-২ জাতীয় সংসদের সদস্য এ্যাড. শ্রী বীরেন শিকদার এম.পির পিতা বিহারী লাল শিকদারের নামে ২০০০ সালে প্রতিষ্ঠিত হয়। এটি ২০০৩ সাল থেকে সাধারণ শাখার সাথে কারিগরি (বি.এম) শাখার সংযোজন করা হয়।২০০৪ সালে বিহারী লাল শিকদার কলেজটি এমপিও ভুক্ত হয়ে ২০০৯-২০১০ শিক্ষা বর্ষে স্নাতক শাখায় ছাত্র-ছাত্রী ভর্তি করে জাতীয় বিশ্ববিদ্যালয়ে অধিভুক্ত হয়।
বিজ্ঞান, মানবিক এবং বাণিজ্য ও কারিগরি শাখায় উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রায় ১১০০ জন ছাত্র-ছাত্রী অধ্যয়নরত আছে।শিক্ষক-শিক্ষিকার সংখ্যা ৩০ জন।
কলেজটি প্রতিষ্ঠাকাল থেকেই যশোর শিক্ষা বোর্ডের আওতাধীনে উচ্চ মাধ্যমিক পরীক্ষায় কৃতিত্বের সঙ্গে শতভাগ ছাত্র-ছাত্রী পাশ করে আসছে।২০১১ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১৫তম স্থান ও মাগুরা জেলায় ১ম স্থান এবং সারা দেশে ৬৫তম স্থান অধিকার করেছে।২০১২ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১২তম স্থান অধিকার করেছে।
ডলিপোর সেপ্টাম
ডলিপোর সেপ্টাম রাস্ট এবং স্মাট ছত্রাক ব্যতীত সকল বেসিডিওমাইসিটিসের সেপ্টার ছিদ্র জটিল ধরনের। এ ছিদ্রকে ডলিপোর সেপ্টাম বলে। মুর এবং ম্যাক অ্যালেয়ার(১৯৬২) বেসিডিওমাইসিটিসের ডাইক্যারিওটিক হাইফার সূক্ষ্মগগঠন পযর্বেক্ষণ করেন। তাদের মতে, অধিকাংশ বেসিডিওমাইসিটিসের এর হাইফার কেন্দ্রসস্থলে বিশেষ ধরনের রন্ধ্র থাকে।
মাগুরা পৌরসভা
মাগুরা পৌরসভা বাংলাদেশের মাগুরা জেলার স্থানীয় সরকার সংস্থা। ১৯৭২ সালে পৌরসভাটি প্রতিষ্ঠিত হয়। এটি একটি ক-২ শ্রেণীর পৌরসভা।
মাগুরা পৌরসভা শহরের এম.আর রোডের পূর্ব পাশে সরকারি হোসেন শহীদ সোহরাওয়ার্দী কলেজের সামনে সবুজ গাছপালায় সমৃদ্ধ শান্ত নিরিবিলি সুন্দর মনোরম পরিবেশে অবস্থিত।
১৯৬০ সালে মিউনিসিপ্যাল এ্যাডমিনিষ্ট্রেশন অর্ডিন্যান্স অনুসারে ১৯৬৫ সালের নভেম্বর মাসে মাগুরা টাউন কমিটি গঠিত হয়। টাউন কমিটি গঠন করা পূর্বে এটি ইউনিয়ন কাউন্সিল ছিল যা নির্বাচিত দশজন সদস্যর সমন্বয়ে গঠিত ছিল।
১৯৭২ সালের বাংলাদেশ লোকাল কাউন্সিল এবং মিউনিসিপ্যাল কমিটি (সংশোধন) অধ্যাদেশ অনুসারে মাগুরা টাউন কমিটি মাগুরা পৌরসভায় “গ” শ্রেণীতে রূপান্তরিত হয়। ১৯৭৩ সালে মাগুরা পৌরসভার নামে প্রথম নির্বাচন অনুষ্ঠিত হয়। ১৯৮৪ সালে মাগুরা জেলায় রুপান্তরিত হয়। ঐ একই বছরে মাগুরা পৌরসভা “খ” শ্রেণীতে উন্নীত হয় এবং ১৯৯৩ সালে তা “ক-২” শ্রেণীর মর্যাদা লাভ করে।
মাগুরা পৌরসভার আয়তন ৪৪.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর ও ১ জন মেয়র নিয়ে মোট ১৩ জন নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
মাগুরা পৌরসভার আয়তন ৪৪.৩৬ বর্গ কি.মি.। ২০১২ সালের আদমশুমারি অনুসারে মাগুরা পৌরসভায় জনসংখ্যা ১,১৪,০৫৪ জন। মোট জনসংখ্যার মধ্যে পুরুষ ৫৮,০৯৮ জন এবং মহিলা ৫৬,৯৫৬ জন।
খানপুর, কপূরথলা
খানপুর ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত , যেটি খানপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী,খানপুরে মোট ঘরের সংখ্যা ২২৩, এবং জনসংখ্যা ছিল ১,১৫৪ যার মধ্যে ৬০৯ জন পুরুষ এবং ৫৪৫ জন নারী। খানপুরে সাক্ষরতার হার ৬৯.১১%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১৪৪, যা খানপুরর মোট জনসংখ্যার ১২.৪৮% এবং শিশু সন্তানের লিঙ্গ অনুপাত প্রায় ৯৪৬ প্রদেশ এর গড় ৮৪৬ এর তুলনায় বেশী।
২০১৬ গ্রীষ্মকালীন অলিম্পিকে সাঁতার
২০১৬ গ্রীষ্মকালীন অলিম্পিকে সাঁতার প্রতিযোগিতা ৬ আগস্ট থেকে ১৩ আগস্ট রিও ডি জেনেরিওর অলিম্পিক অ্যাকুয়েটিকস স্টেডিয়ামে অনুষ্ঠিত হবে। ওপেন ওয়াটার ম্যারাথন ১৫ ও ১৬ আগস্ট ফোর্ট কোপাকাবানায় অনুষ্ঠিত হবে।
২০১২ এর বিন্যাসে দুটি ১০কিমি ওপেন ওয়াটার ম্যারাথন সহ পুরুষ ও মহিলা উভয়ের ১৭টি করে মোট ৩৪টি বিভাগে এবারেরও সাঁতার প্রতিযোগিতা অনুষ্ঠিত হবে।পূর্বের ২০০০ ও ২০০৮ অলিম্পিকের মত এবারও প্রতিদিন দুটি সেশনে সাঁতার প্রতিযোগিতা অনুষ্ঠিত হয়।
ফিনা আইন BL 9.3.6.4 (swimming) and BL 9.3.7.5.3 (open water) অলিম্পিকের সাঁতার প্রতিযোগিতার জন্য সাতারু বাছাই করা হয়। প্রত্যেক দেশ সাঁতারের ব্যক্তিগত ইভেন্টে সর্বোচ্চ দুজন সাঁতারু (যোগ্যতা অনুযায়ী) এবং রিলে ইভেন্টে একজন করে সাতারু পাঠাতে পারে। তবে একটি দেশ ২৬ পুরুষ ও ২৬ জন মহিলা (সর্বমোট ৫২ জন) সাতারুর বেশি পাঠাতে পারবে না।
প্রত্যেক রিলে ইভেন্টে ১৬টি দল নির্বাচিত হয়েছে:
 স্বাগতিক দেশ (ব্রাজিল)
Swimmers who participated in the heats only and received medals.
Swimmers who participated in the heats only and received medals.
হুপিং কাশি
হুপিং কাশি () হচ্ছে একটি অত্যন্ত ছোঁয়াচে ব্যাক্টেরিয়াঘটিত রোগ। এটার অপর নাম পারটুসিস বা বাংলায় "ঘুংড়ি কাশি"। এই রোগের প্রাথমিক দিকে ঠাণ্ডা লাগার মত জ্বর, সর্দি, হালকা কাশি হতে পারে। ধীর ধীরে কাশির তীব্রতা বাড়তে থাকে এবং কয়েক সপ্তাহ থেকে কয়েক মাস পর্যন্ত স্থায়ী হতে পারে, এজন্য এই কাশিকে "একশো দিনের কাশি" বলে আখ্যায়িত করা হয়। হুপিং কাশির তীব্রতা এত বেশি যে রোগী কাশতে কাশতে প্রচণ্ড ক্লান্ত হয়ে পড়ে, বমি করে ফেলতে পারে এমনকি পর্শুকা বা বক্ষপিঞ্জরের অস্থি ভেঙে যেতে পারে। 
এক বছরের নিচের শিশুদের কাশির তীব্রতা এত বেশি থাকেনা বা কাশি নাও হতে পারে তবে শ্বাস - প্রশ্বাস বন্ধ হয়ে যেতে পারে। এই ব্যাক্টেরিয়া দ্বারা সংক্রমিত হওয়ার পর রোগ আরম্ভ হতে আট থেকে দশ দিন সময় লাগতে পারে।
যারা এই রোগের টিকা নিয়েছে তাদের ক্ষেত্রেও এই রোগ হওয়ার সম্ভাবনা আছে তবে রোগের তীব্রতা অনেক হালকা হয়ে থাকে।
"Bordetella pertussis" (বর্ডেটেলা পারটুসিস) নামক ব্যাক্টেরিয়া হুপিং কাশির জন্য দায়ী। এটি একটি বায়ু বাহিত রোগ যা আক্রান্ত ব্যক্তির হাঁচি বা কাশির মাধ্যমে ছড়াতে পারে।
রোগের লক্ষণ দেখা দেওয়ার পর থেকে শুরু করে প্রায় তিন সপ্তাহ পর্যন্ত রোগীর কাছ থেকে সুস্থ মানুষে এই রোগ ছড়াতে পারে। তবে অ্যান্টিবায়োটিক শুরুর পাঁচ দিন পর থেকে ছড়ানোর সম্ভাবনা হ্রাস পায়। 
"Bordetella parapertussis" নামক জীবাণু দ্বারা একই রকম কিন্তু অল্প তীব্রতার রোগ হতে পারে।
১৯০৬ সালে Jules Bordet এবং Octave Gengou দুইজনে মিলে এই রোগের জীবাণু আবিষ্কার করেন।
তীব্র কাশি, শ্বাস গ্রহণের সময় হুপিং শব্দ, কাশির পরে বমি হওয়া বা মূর্ছা যাওয়া। 
এছাড়া তীব্র কাশির ফলে চোখের কনজাংটিভার নিচে রক্ত জমা, পর্শুকা ভেঙে যাওয়া, হার্নিয়া, মেরুদণ্ডীয় ধমনি ছিঁড়ে যাওয়া, প্রস্রাব আটকাতে অক্ষমতা প্রভৃতি সমস্যা হতে পারে। তীব্র কাশির ফলে প্লুরা বা ফুসফুসের আবরণী পর্দা ছিঁড়ে প্লুরা গহ্বরে বায়ু জমতে পারে (নিউমোথোরাক্স)।
এই রোগের সুপ্তিকাল গড়ে ৯-১০ দিন(সীমা ৬-২০ দিন) কখনোকখনো ৪২ দিন পর্যন্ত হতে পারে।
রক্ত পরীক্ষায় লিম্ফোসাইটোসিস(লিম্ফোসাইটের আধিক্য) পাওয়া যায়। এছাড়া ন্যাজোফ্যারিঞ্জিয়াল সোয়াব নিয়ে ব্যাক্টেরিয়া কালচার, পলিমারেজ চেইন রিয়্যাকশন(PCR), ডিরেক্ট ফ্লুরোসেন্ট অ্যান্টিবডি (DFA), সেরোলজি যেমন কমপ্লিমেন্ট ফিক্সেশন টেস্ট(CFT) ইত্যাদি করা হয়।
পারটুসিস প্রতিরোধের প্রাথমিক উপায় হলো টিকা। 
পারটুসিস টিকা রোগ প্রতিরোধ করতে সক্ষম। এবং WHO ও CDC কতৃক রুটিন মাফিক ব্যবহারের জন্য সুপারিশকৃত। 
টিকা প্রদান সারাজীবনের জন্য রোগমুক্তি নিশ্চিত করেনা।২০১১ সালের CDC কতৃক গবেষণায় প্রতীয়মান হয় যে এটি শুধু ছয় থেকে নয় বছর প্রতিরক্ষা করতে পারে যে সময়টা শৈশবকালকে অন্তর্ভুক্ত করে। শৈশবকাল এই রোগে আক্রান্ত হবার ও মৃত্যুর সম্ভাবনা সবচেয়ে বেশি।
পারটুসিস টিকা দুই মাস বয়স থেকে ডিপথেরিয়া ও টিটেনাস টক্সোয়েড (ধনুষ্টঙ্কার) টিকার সাথে একত্রে দেয়া হয়। ১২-১৫ মাস বয়সে একটি ও বিদ্যালয়ে ভর্তির সময় আরেকটি বুস্টার ডোজ দেয়া হয়।
বিভিন্ন অ্যান্টিবায়োটিক যেমন ইরাইথ্রোমাইসিন, ক্ল্যারিথ্রোমাইসিন, এজিথ্রোমাইসিন প্রভৃতি ব্যবহৃত হয়। অ্যান্টিবায়োটিক যত দ্রুত শুরু করা যাবে রোগ তত দ্রুত সারবে।
কমন জটিলতার মধ্যে রয়েছে নিউমোনিয়া, ব্রংকাইটিস, কান ব্যথা, খিচুনি, এনসেফালোপ্যাথি ইত্যাদি।
সারাবিশ্বে প্রতিবছর প্রায় ৪৮.৫ মিলিওন লোক হুপিং কাশিতে আক্রান্ত। ২০১৩ সালের হিসাব অনুযায়ী উক্ত বছরে এই রোগে মৃতের সংখ্যা ছিলো ৬১,০০০ জন যেখানে ১৯৯০ সালে যা ছিলো ১,৩৮,০০০ জন।
অন্য একটি হিসাব অনুযায়ী প্রতিবছর হুপিং কাশিতে সারাবিশ্বে প্রায় ১,৯৫,০০০ জন শিশু মারা যায়। এর ৯০ শতাংশই উন্নয়নশীল দেশগুলোতে ঘটে।
সিয়াল, কপূরথলা
সিয়াল, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৮ কিলোমিটার (১১ মাইল) দুরে অবস্থিত , যেটি সিয়াল জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী, সিয়ালে মোট ঘরের সংখ্যা ৫০, এবং জনসংখ্যা ছিল ২৯৩, যার মধ্যে ১৪৩ জন পুরুষ এবং ১৫০ জন নারী।আলিপুরে সাক্ষরতার হার ৭৬.৬১%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৪৫, যা আলিপুরের মোট জনসংখ্যার ১৫.৩৬% এবং শিশু সন্তানের লিঙ্গ অনুপাত প্রায় ১১৪৩ প্রদেশ এর গড় ৮৪৬ এর তুলনায় বেশী।.
শাহাদাত হোসেন (দ্ব্যর্থতা নিরসন)
শাহাদাত হোসেন নামের ব্যক্তিগণ হলেন:
রাওয়াল, কপূরথলা
রাওয়াল, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৯ কিলোমিটার (৫.৬ মাইল) দুরে অবস্থিত , যেটি রাওয়াল জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী,রাওয়ালে মোট ঘরের সংখ্যা ১৪২, এবং জনসংখ্যা ছিল ৬৩৫, যার মধ্যে ৩৩৭ জন পুরুষ এবং ২৯৮ জন নারী।রাওয়ালে সাক্ষরতার হার ৯০.৪৩%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৮১, যা রাওয়ালের মোট জনসংখ্যার ১২.৭৬% এবং শিশু সন্তানের লিঙ্গ অনুপাত প্রায় ৬৫৩ প্রদেশ এর গড় ৮৪৬ এর তুলনায় কম।
বুট, কপূরথলা
বুট , ভারতেের পাঞ্জাব প্রদেশেের কপূরথলা জেলার একটি গ্রাম।  এটি কপূরথলা থেকে ১০ কিমি (৬.২ মাইল) দুরে অবস্থিত, যেটি বুটের জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয়।
ভারতের ২০১১ সালের জনগণনা অনুযায়ী, বুটে  মোট  ৬২৩টি ঘর আছে এবং মোট জনসংখ্যা ৩,৭৫৭ , যার মধ্যে পুরুষ ১,৯৭৯ জন এবং নারী ১,৭৭৮ জন। এখানে সাক্ষরতার হার ৫০.১৩%, যেটি রাজ্যের সাক্ষরতার হার ৭৫.৮৪%, এর চাইতে কম।  ৬বছরের কম বয়সী  শিশুদের সংখ্যা ৬০৭ জন যা  বুটের মোট জনসংখ্যার ১৬.৬%  এবং শিশুর লিঙ্গ অনুপাত প্রায় ৯৭৭, যেটি  রাজ্যের গড় ৮৪৬ এর বেশী।
১,৯৭৯
উচা, কপূরথলা
উচা ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৪ কিলোমিটার (৮.৭মাইল) দুরে অবস্থিত , যেটি উচা জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অণুযায়ী,উচাতে মোট ঘরের সংখ্যা ৪২২, এবং জনসংখ্যা ছিল ২০৮২, যার মধ্যে ১,১২৭ জন পুরুষ এবং ৯৫৫ জন নারী।উচাতে সাক্ষরতার হার ৭৮.৫৬%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ২২১, যা উচার মোট জনসংখ্যার ১০.৬১% এবং শিশু সন্তানের লিঙ্গ অণুপাত প্রায় ৮২৬ প্রদেশ এর গড় ৮৪৬ এর তুলনায় কম।
গোবিন্দপুর, কপূরথলা
গোবিন্দপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৯ কিলোমিটার (৫.৬ মাইল) দুরে অবস্থিত, যেটি গোবিন্দপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
ভারতের ২০১১ সালের জনগণনা অনুযায়ী,গোবিন্দপুরের মোট ঘরের সংখ্যা ১২৬, এবং জনসংখ্যা ছিল ৬৭৬, যার মধ্যে ৩৩৩ জন পুরুষ এবং ৩৪৩ জন নারী। গোবিন্দপুরে সাক্ষরতার হার ৭৭.৪৫%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৬৪, যা গোবিন্দপুরর মোট জনসংখ্যার ৯.৪৭% এবং শিশু সন্তানের লিঙ্গ অনুপাত প্রায় ১২০৭, রাজ্যের গড় ৮৪৬ এর তুলনায় বেশি।.
এশীয় উদবিলাই
এশীয় উদবিলাই বা ভোঁদর বা ধেড়ে বা উদ বা ছোটনখী ভোঁদর বা উদবিড়াল () (বৈজ্ঞানিক নাম:Amblonyx cinerea) হচ্ছে মুস্টেলিডি পরিবারের একটি ভোঁদড় জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
পাতি ভোঁদড়
পাতি ভোঁদড় বা ভোঁদর বা ধেড়ে বা উদ () (বৈজ্ঞানিক নাম:Lutra lutra') হচ্ছে মুস্টেলিডি পরিবারের একটি ভোঁদড় জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
২০১৬ গ্রীষ্মকালীন অলিম্পিকে গলফ
২০১৬ গ্রীষ্মকালীন অলিম্পিকে গলফ প্রতিযোগিতা আগস্টে রিও ডি জেনেরিওর বররা ডা টিজুকা জোনে সংরক্ষিত এলাকা রিজার্ভ ডি মারাপেন্ডিতে অবস্থিত অলিম্পিক গলফ কোর্সে অনুষ্ঠিত হয়।
১৯০৪ গ্রীষ্মকালীন অলিম্পিকে শেষ বারের মত গলফ প্রতিযোগিতা অন্তভূক্ত ছিল। তারপর দীর্ঘ সময় গলফকে অলিম্পিক ক্রীড়ার বাইরে রাখা হয়। ১১২ বছর পর পুনরায় ২০১৬ গ্রীষ্মকালীন অলিম্পিকে প্রথমবারের মত গলফ খেলা যুক্ত হয় এবং এটি দুটি, পুরুষ ও মহিলাদের ব্যক্তিগত বিভাগে প্রতিযোগিতা হয়।
১৯০৪ গ্রীষ্মকালীন অলিম্পিকের পর গলফ বৈশিষ্ট্যপূর্ণ ছিল না, ২০০৯ সালে অনুষ্ঠিত ১২১তম আইওসি সেশনে পুনরায় অন্তভুর্ক্তির জন্য গলফকে মনোনীত করে। গলফ খেলার দ্রুত সম্প্রসারণ ও এর বিশ্বায়নের কারণে ১২১তম আন্তর্জাতিক অলিম্পিক কমিটির সুপারিশে গ্রীষ্মকালীন অলিম্পিক গেমসে পুনরায় অন্তর্ভুক্ত করা হয়।
পুরুষদের প্রতিযোগিতা ১১ - ১৪ আগস্ট এবং মহিলাদের প্রতিযোগিতা ১৭ - ২০ আগস্ট অনুষ্ঠিত হবে।
১১ জুলাই ২০১৬ সালে বিশ্ব র্যাঙ্কিং অনুসারে মোট ৬০ জন পুরুষ ও ৬০জন মহিলা খেলোয়াড় যোগ্যতা অর্জন করেছে।
ঈগলের চোখ (চলচ্চিত্র)
ঈগলের চোখ ২০১৬ সালের একটি ভারতীয় বাংলা চলচ্চিত্র। এই ছবিটি পরিচালনা করেন অরিন্দম শীল। চলচ্চিত্রটির মূল চরিত্রে অভিনয় করেন শাশ্বত চট্টোপাধ্যায়, জয়া আহসান, পায়েল সরকার, জুন মালিয়া সহ অন্যান্য অভিনেতা-অভিনেত্রীরা। ঈগলের চোখ বাণিজ্যিকভাবে সফল চলচ্চিত্র এবার শবরের পরবর্তী খণ্ড। এই ছবিটি ২০১৬ সালের ১২ই আগস্ট মুক্তি পেয়েছে। এই ছবিটি শীর্ষেন্দু মুখোপাধ্যায়ের কাহিনী অবলম্বনে তৈরী।
ডাকাতি ও নন্দিনী নাম্নী যুবতীর হত্যা তদন্তে নামে এসিস্টেন্ট কমিশনার শবর দাশগুপ্ত ও সহকারী নন্দ। ডাকাতদের গুলিতে বিষানের স্ত্রী শিভাঙ্গী আহত ও তার বন্ধু নন্দিনী মারা যায়। বিষানের জীবনের কোনো গুপ্ত অতীত আছে। সে নারীসঙ্গবিলাসী, উচ্ছৃঙ্খল ও মদাসক্ত ব্যক্তি। গল্পের পরতে পরতে জাল উন্মোচন হয়। মূলত এক পুরুষ ও তিন নারী চরিত্রের মনস্তাত্ত্বিক জটিলতা, লোভ, সন্দেহ এবং অধিকারের গল্প। আসল অপরাধীকে শেষ পর্যন্ত ধরে ফেলে শবর।
দ্য হান্টসম্যান: উইন্টার'স ওয়ার
দ্য হান্টসম্যান: উইন্টার্স ওয়ার ২০১৬ সালে নির্মিত আমেরিকার অ্যাকশন, এডভেঞ্চার ধাঁচের ছবি। এই ছবিটি গ্রিম ভ্রাতৃদ্বযের রচিত জার্মান রূপকথা স্নো হোয়াইট এবং সেই সাথে অ্যান্ডেরসেনের দ্য স্নো হোয়াই গল্প থেকে নেওয়া হয়েছে। ছবিটি স্নো হোয়াইট এন্ড দ্য হান্টসম্যান ছবির দ্বিতীয় সিক্যুয়েল।
ইরফান কুলুথুম থোদি
ইরফান কুলুথুম থোদি ( জন্ম: ৮ ফেব্রুয়ারি ১৯৯০) কেরালার মালাপ্পুরমে জন্মগ্রহণকারী একজন ভারতীয় দৌড়বিদ। তিনি ২০১২ গ্রীষ্মকালীন অলিম্পিকে ২০ কিমি হাঁটা বিভাগের জন্য নির্বাচিত হয়েছিলেন।
ইতিপূর্বে ইরফান পাটিয়ালায় অনুষ্ঠিত ফেডারেশন কাপে প্রতিদ্বন্দ্বিতা করেছিল, যা ১:২২:০৯ সময়ে তার ব্যক্তিগত সেরা রেকর্ড ছিল। ২০১২ গ্রীষ্মকালীন অলিম্পিকে ২০ কিমি হাঁটা প্রতিযোগিতায় ১:২০:২১ সময়ে শেষ করে ১০ম স্থান অর্জন করে নতুন জাতীয় রেকর্ড গড়েন। মার্চ ২০১৩ সালে, ইরফান চীনের তাইচানে অনুষ্ঠিত আইএএএফ ২০ কিমি হাঁটা ইভেন্টে ৫ম হন।
তিনি অ্যাংলিয়ান মেডেল হান্ট কোম্পানি কর্তৃক সমর্থিত।
উড়তা পাঞ্জাব
১৭ জুন, ২০১৬ তারিখে সিনেমাটি সারাবিশ্বে মুক্তি পায়। US$5.9 million ডলারে বানানো 'উড়তা পাঞ্জাব' এখন পর্যন্ত US$15 million ডলার আয় করেছে।
পাঞ্জাব যেন ভারতের মেক্সিকো, ড্রাগের শহর। সীমান্তবর্তী পাকিস্তানের পাঞ্জাব থেকে পাচার হওয়া মাদকে ভরে গেছে এপারের ভারতীয় পাঞ্জাব অংশ।
তিন কেজির বেশির হিরোইনের প্যাকেট ঘটনাচক্রে হাতে পেয়ে যায়, বিহারি মেয়ে মেরি জেন। মেরি সবসময় নিজেকে একজন হকি খেলোয়াড় ভাবতো সেই মেয়েটাই নিজেদের দারিদ্রতা সমাধান করার জন্য সেই প্যাকেটটা বিক্রি করে দেবার সিদ্ধান্ত নিল। টমি সিং একজন পাগলাটে খাটি পাঞ্জাবি, বিদেশ ফেরত রকস্টার। রক গান গাওয়া, গণ্ডগোল পাকানো, জেলে যাওয়া,জেল থেকে বেরিয়ে আবার গণ্ডগোল করা এসবই তার কাজ। পাঞ্জাবের পুলিশ সরতাজ সিং। অন্যান্য পুলিশের মতই তিনিও কিছু টাকা পয়সা পেলে ড্রাগ ভর্তি গাড়ি ছেড়ে দেন। মানুষটার টনক নড়ে, যখন নিজের ভাই ড্রাগসের কারণে মৃত্যুর দ্বারপ্রান্তে উপনিত হয়। প্রীত সাহানি একজন ডাক্তার, সোসাল এক্টিভিস্ট, ড্রাগসের বিরুদ্ধে সংগ্রাম করছেন। আন্দোলন করে এ ব্যাপারে সতর্ক করার পাশাপাশি নিজে মাদকাসক্তি নিরাময় কেন্দ্র চালান। তার ইচ্ছা এবং লক্ষ মাদক থেকে সবাইকে দুরে রাখা।সঙ্গীত পরিচালনা করেছেন অমিত ত্রিবেদী।
মুক্তির আগেই 'উড়তা পাঞ্জাব' কে ঘিরে বিতর্কের সূত্রপাত হয়। সেন্সর বোর্ড প্রথমবার ছবিটি দেখেই ৪০টি দৃশ্য বাদ দিতে বলেছিল। এছাড়াও টাইটেল কার্ডে ছবির নাম বদলে রাখতে হবে শুধু ‘উড়তা’। মাদক সেবনের সব দৃশ্যই বাদ দিতে হবে ছবি থেকে। আর ছবির সব সংলাপ থেকে বাদ দিতে হবে পাঞ্জাব শব্দটি। পাঞ্জাবের শাসক দল অকালির দাবি আসন্ন পাঞ্জাব ইলেকশনে প্রভাব ফেলতে পারে এই ছবির বিষয়। এ কারণে সব মিলিয়ে ৮৯টি কাট-এর নির্দেশ দিয়েছে বোর্ড। শেষ পর্যন্ত, ভারতীয় সেন্সর বোর্ডের সঙ্গে তৈরি হওয়া আইনি জটিলতার বিজয়ের হাসি হাসেন 'উড়তা পাঞ্জাবে’র নির্মাতারাই। কর্তন ব্যতীত সিনেমা মুক্তি দেওয়ার আবেদনে সাড়া না দিলেও সিনেমাটি একটি মাত্র কর্তন এবং তিনটি শর্ত প্রদান সাপেক্ষে মুক্তি দেওয়ার অনুমতি দেওয়া হয় মুম্বাই উচ্চ আদালত থেকে। তবে উপযুক্ত কোন কারণ ব্যতীত সিনেমা কর্তনের নির্দেশ কেন দিয়েছে ভারতীয় সেন্সর বোর্ড, এনিয়ে তুমুল সমালোচনাও হয়েছে ভারতীয়দের মধ্যে।
এছাড়াও মুক্তির একদিন আগে অনলাইনে ফাঁস হয়ে যায় 'উড়তা পাঞ্জাব' এর সেন্সর কপি।
সিনেমা প্রেমী এবং সমালোচদের প্রশংসায় পঞ্চমুখ হয়েছে 'উড়তা পাঞ্জাব' সিনেমা। সিনেমাটিকে গ্রহণ করেছেন দর্শক-সমালোচক উভয় মহলই। US$5.9 million ডলারে বানানো 'উড়তা পাঞ্জাব' এখন পর্যন্ত US$15 million ডলার আয় করেছে।
খান বাহাদুর
খান বাহাদুর (, ) বৃটিশ সরকার কর্তৃক প্রদত্ত একটি উপাধী। ভারতে বৃটিশ শাসনামলে সামাজিক ভালো কাজের স্বীকৃতস্বরুপ মুসলমানদেরকে এই উপাধী দেয়া হতো। হিন্দুদের জন্য একই শ্রেণীর সম্মানী-উপাধী ছিলো রায় বাহাদুর। মুসলমানদের জন্য খান বাহাদুর হতে নিম্ন পর্য্যায়ের উপাধী ছিলো খান সাহেব, আর হিন্দুদের জন্য রায় বাহাদুর হতে নিম্ন পর্য্যায়ের উপাধী ছিলো রায় সাহেব।
ছোট নাগপুর মালভূমি
ছোটনাগপুর মালভূমি হল দাক্ষিণাত্য মালভূমি থেকে বিচ্ছিন্ন একটি মালভূমি। এটি পূর্ব ভারতের পাঁচটি রাজ্য জুড়ে বিস্তৃত। এই রাজ্য গুলি হল-ঝাড়খন্ড, বিহার, পশ্চিমবঙ্গ 
, ওড়িশা ও ছত্তীসগঢ়। এই মালভূমির বেশির ভাগ অংশ ঝাড়খন্ড রাজ্যে অবস্থিত। মালভূমিটি প্রধানত গ্রানাইট ও নিস শিলা দ্বারা গঠিত।
ছোটনাগপুর মালভূমিকে ভারতের "খনিজ ভান্ডার" বলা হয় কারণ ভারতে উৎপাদিত বেশির ভাগ খনিজ এই মালভূমি অঞ্চলে উৎপাদিত হয়। এই অঞ্চলের প্রধান কয়লা খনি গুলি হল: ঝড়িয়া, রানিগঞ্জ,তালচের, গিড়িডি, ধানবাদ প্রভৃতি। এছাড়া এখানে গিড়িডি, সিংভূমে লৌহ আকরিক পাওয়া যায়।এই অঞ্চলে ম্যাঙ্গানিজ, অভ্র, তামা, উল্ফম, ইউরেনিয়াম, বক্সাইট প্রভৃ্তি পাওয়া যায়।
চর কুকরী মুকরী
চর কুকরী মুকরী বাংলাদেশের প্রসিদ্ধ চরের মধ্যে অন্যতম। এটি একটি ইউনিয়ন যা চরফ্যাশন উপজেলার দক্ষিণ অাইচা থানা অন্তভুক্ত। এটি একটি মেঘনার মোহনার দ্বীপও বটে।
চর কুকরী মুকরী দক্ষিনে বঙ্গোপসাগর উত্তরে শাহবাজপুর প্রণালী ও চর মানিকা পূর্বে ঢালচর পশ্চিমে চর মন্তাজ।
ভোলা জেলার চরফ্যাশনে অবস্থিত এটি একটি চর হলেও,
এখানে শিক্ষাব্যবস্থা কোন অংশে কম নয়।
এখানে মাধ্যমিক বিদ্যালয়, দাখিল মাদ্রাসাসহ অসংখ্য প্রাথমিক বিদ্যালয়।
বাংলাদেশে প্রথম বন্যপ্রাণীর অভয়ারণ্য হিসেবে ঘোষিত হয়েছে চর কুকরী মুকরী। যা দ্বিতীয় সুন্দরবন নামে পরিচিত।
ভোলা জেলার একটি গুরুত্ববহ পর্যটন এলাকা। যা অাছে-
২০১৬ আসাম বন্যা
২০১৬ সালের জুলাই মাসে শেষের দিকে আসাম ও অরুনাচল প্রদেশে অতিরিক্ত বৃষ্টিপাত হওয়ার কারনে আসামের নদীগুলি অতিরিক্ত জল বহন করতে থাকে ।এর কারনে ৯ দিন ধরে চলতে থাকে আসামের গত ২৪ বছরের সবচেয়ে ভয়ঙ্কর বন্যা।এই বন্যায় আসামের ২৮ টি জেলার ৩৬ লক্ষ মানুষ ক্ষতিগ্রস্ত হয়।চাষের জমি ও ফসল নষ্ট হয়ে যায়।মানুষ বসত বাড়ি হারিয়ে ত্রান শিবিরে আশ্রয় নিতে থাকে।বর্তমানে যানে গেছে বন্যার প্রথম নয় দিনে ৪০ জন এর বেশি মানুষের মৃত্য ঘটেছে।শতাধিক বন্য প্রনীর মৃত্য ঘটেছে।বহু গবাদি পশু নিখোজ।দেশের স্বরাষ্টমন্ত্রী রাজনাথ সিংহ আসামের বন্যা পরিস্থিতি পর্যবেক্ষনে আসেন এবং সাহায্যের অসাশ দেন।ভূটান থেকে জল ছাড়ায় গোহাটির কাছে বশিষ্ঠ এলাকায় হরকা বান দেখাদেয়।
নব্যায় এই অভ্যয়রন্যে ৯ টি গন্ডিরের মৃতু্য হয়েছে এর যধ্যে ২ শাবক রয়েছে।বহু বন্য প্রানী অরন্য ছেরে লোকালয়ে চলে এসেছে।
কছুন্দী ইউনিয়ন
কছুন্দী ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।
কছুন্দী ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- ঢাকা মহাসড়কের ০১ কিলোমিটার পুর্ব দিকে পারনান্দুয়ালী স্কুলের সামনে ০৩নং কছুন্দী ইউনিয়ন পরিষদটি অবস্থিত।এই ইউনিয়নের আয়তন ০৪.৫০ বর্গ কিলোমিটার।
ইউনিয়ন ভবনটির স্থাপন কাল ১৯২৭ মোতাবেক বাংলা ১৩৩৪ সন।
২০১১ সালের আদম শুমারি অনুযায়ী এখানকার লোকসংখ্যা প্রায় ১০,৫৫১ জন। কছুন্দী ইউনিয়নে মৌজার সংখ্যা- ০৬ টি এবং মোট গ্রাম সংখ্যা ১০ টি। গ্রামের নাম সমূহঃ-
২০০১ এর শিক্ষা জরীপ অনুযায়ী এখানে শিক্ষার হার- ৫৩.১৪%।
জেলা সদর ও উপজেলা সদরের ঢাকা-ফরিদপুর মহাসড়কের মধ্যবর্তী স্থানে কছুন্দী ইউনিয়ন অবস্থিত। ঢাকার সহিত সরাসরি বাস সার্ভিস চালু আছে। মাগুরা সদর উপজেলা থেকে বাস, টেম্পু, ভ্যান, অটো রিক্সা, সিএসজি যোগে কছুন্দী ইউনিয়নের সঙ্গে সার্বক্ষণিক যোগাযোগ ব্যবস্থা চালু আছে।